[{"text_idx": "#000006", "text": "[La ligiloj en tiu c\u0302i artikolo estas en la angla]"}, {"text_idx": "#000007", "text": "La c\u0302ina termino \u201cJado\u201d au\u0306 \u201cFei Cui\u201d (\u7fe1\u7fe0) estis akaparita en la lastaj jaroj de eksterlandaj c\u0302inaj disidentoj kiel kodita esprimo por kritikado de la c\u0302ina prezidento Xi Jinping. La tendenco vers\u0302ajne dau\u0306ros, c\u0302ar c\u0302inaj politikaj disidentoj j\u0302us lanc\u0302is \u201cJado-kampanjon\u201c, alvokante eksigi la altan gvidanton."}, {"text_idx": "#000008", "text": "Lau\u0306 la Analytical Dictionary of Chinese Characters, \u201cFei Cui\u201d origine referencas al birdospeco nomata Birdo kun Verdaj Plumoj (\u9752\u7fbd\u9ce5), Fei estas la maskla birdo dum Cui estas la ina partnero. Poste \u201cFei Cui\u201d komencis reprezenti verdan jadon, la valors\u0302tonon kiu reprezentas noblecon, sanon kaj bonan fortunon en la tradicia c\u0302ina kulturo."}, {"text_idx": "#000009", "text": "Rilate sian strukturon, la c\u0302ina hieroglifo \u201cFei\u201d (\u7fe1) konsistas el du partoj: morfemo kiu montras signifon kaj fonetika komponanto kiu montras la prononcon de la hieroglifo. La fonetika parto Fei (\u975e) trovig\u0302as supre. Tamen, la hieroglifo Fei (\u975e) povas ankau\u0306 signifi \u201cerara\u201d, \u201cnegativa\u201d au\u0306 \u201cneanta\u201d. La malsupra parto estas la fonetika komponanto Yu (\u7fbd), kiu signifas \u201cplumoj\u201d."}, {"text_idx": "#000010", "text": "La hieroglifo \u201cCui\u201d (\u7fe0) ankau\u0306 sekvas tiun c\u0302i strukturon. La signifo de la hieroglifo estas esprimita per \u201cYu\u201d (plumoj), kiu trovig\u0302as en la supra parto dum la fonetika komponanto \u201cZu\u201d (\u5352) estas en la malsupra parto. \u201cZu\u201d kiu uzata aparte signifas \u201cinfanterio\u201d au\u0306 \u201cmorto\u201d."}, {"text_idx": "#000011", "text": "C\u0302ar la fonemoj de ambau\u0306 hieroglifoj havas negativajn signifojn kaj ilia komuna morfemo Yu (\u7fbd, do \u201cplumoj\u201d) estas formita per du simpligitaj c\u0302inaj hieroglifoj \u201cXi\u201d (\u4e60), kiuj estas la familinomo de la c\u0302ina prezidento Xi Jinping, eksterlandaj c\u0302inaj disidentoj sukcese interpretas la terminon \u201cFei Cui\u201d (jado) kun la signifo \u201cneante Xi\u201d kaj \u201cXi mortas\u201d."}, {"text_idx": "#000013", "text": "La politika signifo de jado (Fei Cui) ig\u0302as c\u0302iam pli populara dum eksterlandaj c\u0302inaj disidentoj provas kampanji kontrau\u0306 aspiro de Xi Jinping al la tria prezidenta oficperiodo dum la proksimig\u0302anta somera pintokunveno de la C\u0302ina Komunista Partio en Beidaihe."}, {"text_idx": "#000014", "text": "La j\u0302us lanc\u0302ita \u201cJado-kampanjo\u201d estas unu el tiaj klopodoj. La reta kampanjo kritikas Xi Jinping pro tio ke li kondukis C\u0302inion al politika, ekonomia kaj homrajta malprogreso kaj urg\u0302igas c\u0302inajn retumantojn paroli kontrau\u0306 Xi uzante kradvortojn inkluzive de #faliguXi kaj #JadoKampanjo."}, {"text_idx": "#000015", "text": "Plej novaj artikoloj pri Orienta Azio"}]